Vodorovná nosná konštrukcia

Vodorovné nosné konštrukcie sú konštrukcie, ktoré oddeľujú jednotlivé podlažia. Prenášajú zaťaženie od zvislých nosných konštrukcií. Stužujú budovu vo vodorovnom smere, chránia miestnosti pred požiarom, majú izolačnú, estetickú a architektonickú funkciu. Medzi vodorovné nosné konštrukcie patria napríklad stropy, stužujúce pásy (vence), preklady a prievlaky.
Stropy.
Drevené.
Drevené stropy.
Medzi drevené stropy patria:
Ich výhoda je v ľahkej spracovateľnosti, jednoduchosti budovania, dobrej tepelnej a zvukovej izolácii a okamžitej únosnosti. Nevýhodou je hlavne odolnosť voči ohňu, vlhku a prípadné napadnutie dreva škodcami. 
Keramické.
Keramické stropy.
Ich nosným prvkom je prefabrikovaný keramický nosník, ktorý sa zhotovuje z dutých keramických tvaroviek. Keramické tvarovky majú rozličnú veľkosť a tvar. Pri zhotovení sa spájajú s cementovou maltou. Používajú sa predovšetkým v bytovej výstavbe. Dĺžka uloženia nosníkov na murive je minimálne 120 mm. Rozpätie je 3600 mm. Osová vzdialenosť nosníkov je 600 mm. 
Monolitické.
Železobetónové stropy.
Ich výhody sú stabilita, odolnosť voči ohňu a únosnosť. Nevýhodou je mokrý proces, veľká hmotnosť, zlé izolačné vlastnosti. Delia sa na:
Trámový strop.
Navrhuje sa do rozpätia 3000 mm. Nosný prvok je železobetón súvisle spojený s doskou. Doska a trám pôsobia vzájomne a tvoria "T" prierez. Osová vzdialenosť medzi trámami je od 1200 do 2400 mm. 
Debničkový strop.
Výhody má vo výbornej tepelno a zvuko-izolačných vlastnostiach a v dobrej nosnosti. Nevýhodou je prácnosť, mokrý proces, veľká spotreba dreveného materiálu.
Hríbový strop.
Je to doskový strop v oboch smeroch. Používa sa pri jednoduchších objektov do rozponu 6x6m.
Prefabrikované.
Montované stropy.
Ich výhodou je rýchla montáž, šetrenie materiálu, dobrá pevnosť a presnosť. Nevýhodu je skladovanie, doprava materiálu a malá možnosť variability stavby.
Doskový strop.
Používajú sa pre bytovú výstavbu v hrúbke 140 mm, šírke 600 mm (v násobku 300). Dosky majú jednoduchý lichobežníkový profil odľahčený kruhovými dutinami. Pri montáži sa ukladajú širšou základňou dole na nosnú konštrukciu (do cementovej malty). Styčné škáry sa zalievajú betónom.
Nosníkový strop.
Sú tvorené z nosníkových prvkov profilov "I" alebo "L". Výplň je keramická vložka (MIAKO) a všetko sa zaleje betónovou zalievkou. Osová vzdialenosť je 600 mm a výška 200 mm. Tento typ sa používa na max. rozpätie 6000 mm. 
Strop z oceľových nosníkov.
Nosným prvkom sú buď nosníky z lisovaného plechu alebo prehradové nosníky. Sú z oceľového plechu hrubého 1 až 2 mm. Vždy sa používajú 2 kusy. Ukladajú sa na osovú vzdialenosť 500 mm, výšky 250 až 250 mm a výplň tvorí oceľový plech. Nosníky majú tvar "I" alebo "U". 
Stropná konštrukcia z oceľových priehradových nosníkov.
Nosným prvkom je zváraný oceľový, priehradový nosník. Horný pás je z valcovaných oceľových uholníkov. Spodný pás a priehradovina je z betonárskej ocele. Záklop môže byť montovaný alebo sa vyhotoví monolitický. 
Plechové stropy.
V súčasnosti sa v stavebníctve čoraz viac objavujú stropné konštrukcie z oceľových nosných panelov. Je to dvojitý oceľový plech, profilovaný tak, aby vytváral dutiny, ktoré slúžia pre umiestnenie rozvodov. Na horný plech sa umiestňuje ľahký betón, ktorý vytvára roznášaciu dosku a podklad pre podlahu. 
Stužujúce pomúrnicové pásy (vence).
Stužujúce vence zabezpečujú múr proti vybočeniu pôsobením ťahových síl, ktoré môžu v murive vzniknúť a zabraňujú nerovnomernému sadaniu muriva. Pri stavbách montovaných z železobetónových prvkov vytvárajú pásy. Stužujúcu konštrukciu celej stavby pri stropných prefabrikovaných dielcoch vytvárajú konštrukciu celej stavby. Pri stropných prefabrikovaných dielcoch vytvárajú pásy aj ukotvenie stropu. Na vytváranie vencov sa používa vencová tehla s polystyrénom (na dilatáciu), oceľová výstuž a betónová zálievka.